AMATA ร่วง 3 วันรูด 13% ผบห.รับยอดขายที่ดินปีนี้ต่ำเป้า ฟากโบรกฯหั่นเป้าเหลือ 23.50 บ.
AMATA ร่วง 3 วันรูด 13% ผบห.รับยอดขายที่ดินปีนี้ต่ำเป้า ฟากโบรกฯหั่นเป้าเหลือ 23.50 บ. โดย ณ เวลา 11.41 น. อยู่ที่ระดับ 21.30 บาท ลบ 0.90 บาท หรือ 4.05% สูงสุดที่ระดับ 21.80 บาท ต่ำสุดที่ระดับ 21 บาท ด้วยมูลค่าการซื้อขาย 553.27 ล้านบาท
AMATA ร่วง 3 วันรูด 13% ผบห.รับยอดขายที่ดินปีนี้ต่ำเป้า ฟากโบรกฯหั่นเป้าเหลือ 23.50 บ.
29 พ.ย. 2562

ผู้สื่อข่าวรายงานว่า ราคาหุ้น บริษัท อมตะ คอร์ปอเรชัน จำกัด (มหาชน) หรือ AMATA ณ เวลา 11.41 น. อยู่ที่ระดับ 21.30 บาท ลบ 0.90 บาท หรือ 4.05% สูงสุดที่ระดับ 21.80 บาท ต่ำสุดที่ระดับ 21 บาท ด้วยมูลค่าการซื้อขาย 553.27 ล้านบาท

ด้านบทวิเคราะห์ บล.เคทีบี (ประเทศไทย) ปรับลดคำแนะนำลงเป็น “ถือ” จากเดิม “ซื้อ” และปรับลดราคาเป้าหมายเป็น 23.50 บาท อิง 2563E PBV 1.6 เท่า (5-yr average) จากเดิม 30.00 บาท อิง 2563E PBV 1.9 เท่า (เพิ่มขึ้น 0.75SD above 5-yr average)
ทั้งนี้ จากงาน Opportunity day วานนี้  มีมุมมองเป็นลบต่อ outlook ของ AMATA สำหรับปี 2563 โดยผู้บริหารได้ให้ guidance ที่ positive น้อยลงดังนี้ 1) ปรับลดประมาณการยอด presale ที่ดินในประเทศ ปี 2562E ลงเหลือเพียง 700-800 ไร่ (ต่ำกว่าเป้าเดิมที่ 950 ไร่), 2) ตั้งเป้ายอด presale ปี 2563E ในประเทศที่ 950 ไร่ และเวียดนามที่ 156 ไร่,
3) ธุรกิจนิคมในเวียดนามยังไม่ความคืบหน้าอย่างมีสาระสำคัญ และ 4) ปี 2563E จะมีกำไรพิเศษประมาณ 310 ล้านบาท จากการขายหุ้น ASCLT1 และ 2 ปรับประมาณการกำไรปกติปี 2562E/20E ลดลง -3%/-5% อยู่ที่ 1.77 พันล้านบาท (เพิ่ม 34% จากปีก่อน) และ 1.73 พันล้านบาท (ลดลง 2% จากปีก่อน) โดยปรับลดยอดโอนที่ดินปี 2562E/63E ลงอยู่ที่ 816 และ 715 ไร่ (จากเดิม 858 และ 801 ไร่)
อย่างไรก็ตาม ราคาหุ้นปรับตัวลดลงและ underperform SET -9%/-15% ในช่วง 1 และ 3 เดือนที่ผ่านมา จากยอด presale ที่ต่ำกว่าคาด จึงปรับลดคำแนะนำลงเป็น “ถือ” และปรับลดราคาเป้าหมายเป็น 23.50 บาท อย่างไรก็ตามระยะสั้นราคาหุ้นอาจมีการปรับตัวลงได้ หลังจากที่ผู้บริหารได้ให้ guidance ต่อ 2563 outlook ที่ positive น้อยจาก backlog ที่น้อยและผลกระทบจากเศรษฐกิจโลกและไทยที่ชะลอตัวลง ทำให้มีความเสี่ยงมากขึ้นต่อยอดขายที่ดินและกำไรในปี 2563